



Pressemeddelelse

**Monsters, divas & others**

Finissage, filmvisning og talk i KINO

**Lørdag den 5. oktober**

**Filmvisning og talk:** Monsters, divas & others fra kl. 13:00-14:30 i KINO Kultur Ringsted

**Finissage:** SELF TAPE fra kl. 14:30-16:00 på Ringsted Galleriet

**Øvrig åbningstid:**

**Åben:** lørdag fra kl. 13.00 - 16.00 eller efter aftale

**Udstillingsperiode:** 24. august – 5. oktober 2024

Ringsted Galleriet, Bøllingsvej 15, 4100 Ringsted / ringstedgalleriet.dk

**Kontakt:** Morten K Jacobsen, tlf. 42201111 / ringstedgalleriet.contact@gmail.com

**Velkommen til finissage på soloudstillingen, SELF TAPE af Filip Vest og arrangementet ’Monsters, Divas & Others’ i KINO Kultur Ringsted. Som afslutning på SELF TAPE** **har Filip Vest inviteret sin samarbejdspartner, koreograf og danser, Paolo de Venecia Gile til en samtale om queerness, monstre og fremmedgjorthed I KINO Kultur Ringsted.**

I biografen, KINO Kultur Ringsted viser Filip Vest (f. 1995) filmværket, SELFT TAPE\* sammen med et uddrag af Paolo de Venecia Giles’ (f.1994) arbejde og andet inspirationsmateriale. Med udgangspunkt i de to kunstneres praksis og erfaringer, vil de diskutere magt, køn, kroppe, andethed og emner som macho-kultur, cam girls, Gollum, Shakira og “topping from the bottom”.

På den velanmeldte udstilling [SELF TAPE](https://kunstkritikk.dk/hele-verden-er-en-scene/) på Ringsted Galleriet vil man på denne, sidste udstillingsdag kunne (gen)opleve Filip Vests omfattende, teatralske totalinstallation, der tager os ’backstage’ ind i kulturarbejderes prekære arbejdsliv. Ringsted Galleriet fremstår som en rå backstage kulisse, med slukket projektørlys, væltet stol, efterladte pizza-bakker strøget rundt i lokalet med det, som ligner pizzarester, men viser sig at være åbne sår. Når vi træder ind i det delvist mørklagte udstillingsrum, kan vi høre monologer og nu og da en høj *buzzer,* der brummer brutalt. Installationen er centreret omkring en lysende, L-formet væg placeret i centrum af rummet. På væggen er der opsat en række backstage-spejle, der er ekspressivt og klodset bemalede med læbestift. På disken under spejlene ligger krøllet og spredte tekster med håndskrevne noter. Går man rundt om den L-formede væg møder vi filmværket, SELF TAPE.

Vi håber at se jer til en festligt finissage, hvor vi starter i KINO Kultur Ringsted i Tinggade 9 kl.13, hvor der afholdes talk og filmvisning. Derefter går vi i samlet flok til SELF TAPE på Ringsted Galleriet, hvor Vest vil være tilstede til en samtale i udstillingen og der vil blive serveret en let tapas til alle.

Medudstillingen ’Self Tape’tages der afsked med en surreel totalinstallation og et lyseblåt væsen, der er fanget i en ondskabsfuld casting. Udstillingen, SELF TAPE er inspireret af de korte filmklip performere optager af sig selv i forbindelse med auditions og er den tredje af i alt fire soloudstillinger i udstillingsprogrammet "X".

**\*** *Filmen er udviklet i samarbejde med fotograf, Ville Vidø. Musikken er lavet af musiker og lydkunstner, Francesca Burattelli og væsnets dans er koreograferet af danser og koreograf, Paolo de Venecia Gile. Performer og producent, Rasmus Balling har været co-instruktør. Manuskriptet er skrevet af Filip Vest, der også lægger krop til væsenet.*

**For mere information**

KINO Kultur Ringsted, Tinggade 9, 4100 Ringsted

Tjek website for filmprogram og arrangementer / [www.kinokultur.dk](http://www.kinokultur.dk) / info@kinokultur.dk

**FAKTA:**  Udstillingsprogrammet ’X’ består af i alt 4 udstillinger, som vil finde sted på Ringsted Galleriet samtidig med at nogle aktiviteter ligeledes vil sprede sig til KINO Kultur Ringsted:

24.02.24-06.04.24 Mogens Jacobsen

27.04.24-08.06.24 Miriam Kongstad

24.08.24-05.10.24 Filip Vest

26.10.24-07.12.24 Rose English

Ringsted Galleriet er et kunstnerdrevet udstillingssted, som har eksisteret siden 1982. Til en start var det beliggende i en baggård på Nørregade 8, men i 1995 flyttede det i større lokaler på Bøllingsvej 15, som både har huset lager, trykkeri og landbrugsmuseum. Flytningen åbnede op for nye muligheder i form af etablering af en billedskole, som i dag betegnes som Ringsted Galleriets Formidlingscenter. I dag består Ringsted Galleriet af ét stort udstillingsrum på 130m2 og to undervisningslokaler, hvor samtidskunsten og dets aktuelle tematikker og teknikker formidles til både børn, unge og voksne.

Igennem årtier har Ringsted Galleriet været med til at bringe nogle af Danmarks største kunstnere til Ringsted. Kvalitetskunst bør være for alle, og bør være noget der er forankret i dagligdagen. Derfor er ønsket med udstillingsprogrammet ’X’ og fremtidige programmer, at skabe større synlighed omkring samtidskunsten, samtidig med at formidlingen vægtes. Find mere information om udstillingsprogrammet ’X’ og dets formidlingsprogram såsom guidede ture, workshops etc. på Ringsted Galleriets hjemmeside: www.ringstedgalleriet.dk

Udstillingsprogrammet ’X’ er med stor tak støttet af:



Udstillingen SELF TAPE er med stor tak støttet af:

W